નોર્થ યોર્કશાયરઃ ઈંગ્લેન્ડમાં નોર્થ યોર્કશાયરમાં આવેલ એક વિશાળ મહેલ જેવો બંગલો તેનું માલિક કપલ વેચી રહ્યો છે. આ વિક્ટોરિયન પ્રોપર્ટીમાં ચાર બેડરૂમ, એક ઓપન સ્વિમિંગ પૂલ અને હોટ ટબથી લઈને તમામ સુવિધાઓ છે. તેને ખરીદવા માટે માત્ર 941 રૂપિયા ખર્ચ કરવા પડશે કારણકે કપલ તેને લોટરી ટિકિટ સિસ્ટમથી વેચવા માંગે છે. આ માટે કપલે કોઈ એસ્ટેટ એજન્ટની જગ્યાએ ખાસ વેબસાઈટ બનાવી છે. જે પણ વ્યક્તિની ટિકિટ સિલેક્ટ થશે, તે કેશ પ્રાઈઝ સાથે આ બંગલાનો માલિક પણ બનશે. વિનરને ટિકિટ સિવાય અન્ય કોઈ ખર્ચ ઉપાડવાનો નથી.